
SUSIPAŽINIMO SU BAUDŽIAMŲJŲ, CIVILINIŲ IR ADMINISTRACINIŲ NUSIŽENGIMŲ BYLŲ MEDŽIAGA BEI KOPIJŲ DARYMO TVARKOS APRAŠAS

I  SKYRIUS 
 BENDROSIOS NUOSTATOS

1. Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašas (toliau – Aprašas) reglamentuoja susipažinimo su nagrinėjamų ir išnagrinėtų baudžiamųjų, civilinių ir administracinių nusižengimų bylų medžiaga (toliau – bylų medžiaga), šių bylų medžiagos kopijų rengimo ir išdavimo tvarką bei apmokėjimą už jas Vilniaus miesto apylinkės teisme (toliau – Teismas). 
2. Šis Aprašas netaikomas teisėjams ir teismo tarnautojams bei darbuotojams, susipažįstantiems su bylų medžiaga dėl tarnybinių ir darbinių funkcijų vykdymo.
3. Apraše naudojamos sąvokos:
3.1. Bylos medžiaga – baudžiamojoje, civilinėje ar administracinio nusižengimo byloje esantys dokumentai, išorinėse duomenų laikmenose esantys garso / vaizdo įrašai, teismo posėdžių garso įrašai, teismo posėdžių protokolai ir kita byloje esanti medžiaga, išskyrus asmens duomenų segtuvą / voką baudžiamojoje ir / ar administracinio nusižengimo byloje. 
3.2. Kopija – baudžiamosios, civilinės ar administracinių nusižengimų bylos medžiagos kopija, nuorašas, išrašas; teismo posėdžio garso įrašo kopija, elektroninės teismo proceso bylos medžiagos kopija, elektroninių dokumentų popieriniai nuorašai ir išrašai, elektroninės teismo proceso bylos popierinių dokumentų skaitmeninės kopijos popierinė kopija, nuorašas, išrašas.

II  SKYRIUS
SUSIPAŽINIMO SU NAGRINĖJAMŲ IR IŠNAGRINĖTŲ BYLŲ MEDŽIAGA 
BENDRA TVARKA

4. Susipažinti su nagrinėjamų bylų medžiaga leidžiama tik dalyvaujantiems byloje asmenims (proceso dalyviams), kaip tai numatyta Lietuvos Respublikos baudžiamojo proceso kodekse, Lietuvos Respublikos civilinio proceso kodekse, Lietuvos Respublikos administracinių nusižengimų kodekse, be atskiro Teismo leidimo. Neišnagrinėtos bylos medžiaga proceso dalyviams susipažinti teikiama Aprašo 17 punkte nustatyta tvarka. 
5. Išimtis iš Aprašo 4 punkte nustatytos taisyklės gali būti taikoma tada, kai dėl susipažinimo su Teisme nagrinėjama byla kreipiasi prokuroras ar ikiteisminio tyrimo pareigūnas dėl atliekamo ikiteisminio tyrimo. Nurodytiems asmenims susipažinti su nagrinėjamos bylos medžiaga ar jos dalimi galima leidus tą bylą nagrinėjančiam teisėjui. Bylą nagrinėjančio teisėjo teisėto nebuvimo darbe atvejais leidimą išduoda teismo pirmininko pavaduotojas, jam nesant – teismo pirmininkas.
6. Susipažinti su išnagrinėtų bylų medžiaga leidžiama dalyvaujantiems byloje asmenims ir proceso dalyviams be atskiro Teismo leidimo Aprašo 17 punkte nustatyta tvarka.
7. Byloje nedalyvavę asmenys susipažinti su vieša išnagrinėtų bylų medžiaga gali po to, kai teismo procesinis sprendimas (sprendimas, nuosprendis, įsakymas, nutarimas, nutartis, kuria užbaigiamas procesas) įsiteisėja, o jeigu byla gali būti nagrinėjama kasacine tvarka – ją išnagrinėjus kasacine tvarka arba pasibaigus apskundimo kasacine tvarka terminui, gavę Teismo leidimą. 
8. Byloje nedalyvavusiems asmenims leidimą susipažinti su išnagrinėtų bylų medžiaga ar jos dalimi išduoda bylą išnagrinėjęs teisėjas. Bylą išnagrinėjusio teisėjo teisėto nebuvimo darbe atvejais, taip pat tais atvejais, kai bylą išnagrinėjęs teisėjas nebedirba Teisme, leidimą išduoda teismo pirmininko pavaduotojas, jam nesant – teismo pirmininkas. Bylos medžiaga, kuri yra priduota į Archyvą, susipažinti išduodama leidus teismo pirmininko pavaduotojui, jam nesant – teismo pirmininkui.
9. Su byloje esančia įslaptinta informacija turi teisę susipažinti tik atitinkamus leidimus turintys asmenys, kuriems su tokio pobūdžio informacija susipažinti reikia vykdant tarnybines pareigas. Šie asmenys privalo pateikti institucijos, kurioje dirba, vadovo tikslinį siuntimą (Lietuvos Respublikos valstybės ir tarnybos paslapčių įstatymo 25 straipsnio 1 dalis) bei gauti teismo pirmininko ar jo įgalioto asmens leidimą. Atsisakymas leisti susipažinti su įslaptinta informacija gali būti skundžiamas Lietuvos Respublikos valstybės ir tarnybos paslapčių įstatyme nustatyta tvarka. 
10. Asmuo, pageidaujantis susipažinti su išnagrinėtos baudžiamosios, civilinės ar administracinio nusižengimo bylos medžiaga, turi pateikti prašymą, kuriame turi būti nurodyta: asmens, pageidaujančio susipažinti su išnagrinėtos bylos medžiaga, vardas ir pavardė, asmens kodas, gyvenamoji vieta, konkreti byla (konkrečios bylos), su kuria (kuriomis) asmuo pageidauja susipažinti, ir susipažinimo su išnagrinėtos bylos medžiaga tikslas. Prašyme asmuo gali nurodyti pageidaujamą susipažinimo su byla datą ir laiką. Kai prašymą teikia asmens atstovas, prie prašymo turi būti pridėtas atstovavimą patvirtinantis dokumentas (įgaliojimas, atstovavimo sutartis ar kt.). Prašymą asmuo gali pateikti užpildęs nustatytą prašymo formą (Aprašo 1 priedas). Teikiant prašymą elektroninių ryšių priemonėmis, turi būti pateikta pasirašyto prašymo skaitmeninė kopija arba prašymas turi būti pasirašytas kvalifikuotu elektroniniu parašu. Prašymas Teismui gali būti pateikiamas:
10.1. asmeniui ar jo atstovui tiesiogiai atvykus į Teismo Dokumentų valdymo ir informacijos biurą;
10.2. siunčiant paštu adresu Laisvės pr. 79A, 05274 Vilnius;
10.3. siunčiant elektroninio pašto adresu vilniaus.apylinkes@teismas.lt; 
10.4. per Nacionalinę elektroninių siuntų pristatymo naudojant pašto tinklą informacinę sistemą (toliau – e. pristatymo sistema). E. pristatymo dėžutės duomenys: pavadinimas – Vilniaus miesto apylinkės teismas, dėžutės adresas – 302942160.
10.5. per Lietuvos teismų informacinės sistemos Viešųjų elektroninių paslaugų (toliau – LITEKO VEP) posistemį.
11. Gauti leidimą (rezoliuciją) susipažinti su bylos medžiaga organizuoja: 
11.1. Dokumentų valdymo ir informacijos biuro specialistai, dirbantys Susipažinimo su bylomis kabinete – kai byla nėra perduota į Archyvą;
11.2. Archyvo darbuotojai – kai byla perduota į Archyvą. 
12. Pateikiant bylą teismo pirmininkui ar teismo pirmininko pavaduotojui, bylą teikiantis darbuotojas patikrina ir praneša, ar prašymą susipažinti su bylos medžiaga teikia byloje dalyvavęs asmuo ar jo atstovas bei, ar byloje nebuvo paskelbta apie uždarus posėdžius, ar nebuvo nustatyta, kad bylos medžiaga ar jos dalis yra nevieša.
13. Prašymas susipažinti su išnagrinėtos bylos medžiaga išnagrinėjamas per 2 darbo dienas nuo prašymo gavimo Teisme dienos. Apie leidimą arba atsisakymą leisti susipažinti su išnagrinėtos bylos medžiaga pažymima rezoliucijoje ant asmens prašymo. Rezoliucijoje taip pat nurodoma, ar susipažįstančiam su išnagrinėtos bylos medžiaga asmeniui gali būti teikiamos bylos medžiagos ar jos dalies kopijos, leidžiama fotografuoti ar kitaip fiksuoti bylos medžiagą. Jeigu leidžiama susipažinti tik su bylos medžiagos dalimi, rezoliucijoje turi būti nurodyta, su kuria medžiagos dalimi leidžiama susipažinti arba su kokia dalimi medžiagos neleidžiama susipažinti (pažymint bylos tomų, lapų numerius). Priėmus sprendimą leisti susipažinti su bylos medžiaga, Dokumentų valdymo ir informacijos biuro specialistas, dirbantis Susipažinimo su bylomis kabinete, telefonu (jei šie duomenys nurodyti prašyme) informuoja asmenį apie galimybę susipažinti su byla ir suderina susipažinimo datą ir laiką, nesant tokios galimybės – informuoja asmenį raštu. Prašymą pateikęs asmuo ne vėliau kaip per 3 darbo dienas nuo prašymo išnagrinėjimo informuojamas raštu apie atsisakymą leisti susipažinti su išnagrinėtos bylos medžiaga, nurodant atsisakymo priežastis ir informuojant apie galimybę šį sprendimą apskųsti teisės aktų nustatyta tvarka. Prašymą pateikusį asmenį apie atsisakymą leisti susipažinti su išnagrinėtos bylos medžiaga informuoja gauti leidimą (rezoliuciją) organizuojantis asmuo, numatytas Aprašo 11 punkte.
14. Bylą išnagrinėjęs teisėjas, teismo pirmininkas ar teismo pirmininko pavaduotojas gali atsisakyti leisti susipažinti su išnagrinėtos bylos medžiaga, jeigu:
14.1. prašyme susipažinti su išnagrinėtos bylos medžiaga nenurodyti Aprašo 10 punkte išvardyti privalomi duomenys;
14.2. išnagrinėtos bylos medžiaga, su kuria asmuo pageidauja susipažinti, yra nevieša arba susipažinimas su ja yra ribojamas;
14.3. asmuo piktnaudžiauja savo teise susipažinti su išnagrinėtos bylos medžiaga (pvz., kelis kartus iš eilės pateikia prašymą susipažinti su ta pačia bylos medžiaga ar kt.);
14.4. pateikus asmeniui susipažinti išnagrinėtos bylos medžiagą, būtų pažeista byloje dalyvavusių asmenų teisė į privatų gyvenimą;
14.5. nėra galimybės uždengti byloje esančios informacijos, su kuria asmuo negali susipažinti tokiu būdu, kad asmuo galėtų susipažinti tik su jį dominančia informacija, kartu nesužinodamas minėtos riboto naudojimo informacijos, arba jeigu bylos medžiagos uždengimas pareikalautų neproporcingų pastangų ir (ar) išlaidų, arba jeigu bylos medžiagos uždengimas, siekiant tinkamai apsaugoti riboto naudojimo informaciją, gadintų bylos medžiagą. Šiuo atveju asmeniui prašant ir apmokėjus už kopijų parengimą, gali būti išduodama asmenį dominančios bylos medžiagos kopija, iš kurios riboto naudojimo informacija pašalinta;
14.6. egzistuoja kiti svarbūs teisiniai pagrindai, pateisinantys asmens teisės susipažinti su byla ribojimą (pvz., pripažįstama, kad pareiškėjo nurodytas susipažinimo tikslas nėra pakankamas / pagrįstas; yra pagrindo manyti, kad asmuo gali bylą gadinti, naikinti byloje esančią medžiagą).
15. Gauti prašymai susipažinti su atitinkamos bylos medžiaga registruojami Lietuvos teismų informacinėje sistemoje LITEKOII (toliau – LITEKOII) konkrečios bylos kortelėje, o nesant tokios galimybės – LITEKOII Neprocesinių dokumentų skiltyje.
16. Susipažinimas su bylomis vyksta Dokumentų valdymo ir informacijos biuro Susipažinimo su bylomis kabinete (toliau – Susipažinimo su bylomis kabinetas): pirmadieniais–ketvirtadieniais nuo 8.00 val. iki 17.00 val. (be pietų pertraukos); penktadieniais nuo 8.00 val. iki 15.45 val. (be pietų pertraukos). Švenčių dienų išvakarėse asmenų aptarnavimo laikas yra viena valanda trumpesnis. 
17. Susipažinimui su nagrinėjamomis ir išnagrinėtomis bylomis būtina išankstinė registracija Susipažinimo su bylomis kabineto telefono numeriu, kuris skelbiamas Teismo internetinėje svetainėje, arba atvykus į Susipažinimo su bylomis kabinetą.
18. Esant objektyvių aplinkybių, kai byla negali būti pateikta asmeniui susipažinti (pateikta susipažinti kitam asmeniui, negrąžinta iš aukštesnės instancijos teismo, išsiųsta teisėsaugos institucijoms ir kita), asmuo informuojamas (išnagrinėtų bylų atveju – raštu) apie susiklosčiusias aplinkybes ir preliminarią datą, kada bus galima susipažinti su bylos medžiaga. Šiame punkte numatytu atveju už asmens informavimo organizavimą atsakingas Raštinės ir / ar Archyvo vedėjas. 
19. Nagrinėjamos bylos išduodamos susipažinti per įmanomai trumpiausią laiką, atsižvelgiant į teisėjo ir jo komandos užimtumą bei darbą su byla. Bylos medžiaga gali būti neteikiama susipažinti teismo posėdžio dieną ar atidėjus sprendimo priėmimą ir paskelbimą. Išnagrinėtos bylos išduodamos susipažinti ne vėliau kaip per 3 darbo dienas nuo prašymo išnagrinėjimo dienos, jeigu byla yra didelės apimties (sudaryta iš daugiau negu 3 tomų), – per 5 darbo dienas nuo prašymo išnagrinėjimo dienos. Popierine forma tvarkomos bylos susipažinti išduodamos susiūtos, sunumeruotais lapais, sudarytu bylos apyrašu. Elektronine forma tvarkomos bylos medžiaga susipažinimui elektronine forma paruošiama naudojant LITEKOII „Bylos išrašas“ funkcionalumą. Išnagrinėtos bylos elektroninių dokumentų failai, su kuriais susipažinimas ribojamas, pašalinami iš sudarytos bylos.
20. Išnagrinėtos popierine forma tvarkomos bylos medžiaga, su kuria susipažinimas ribojamas, uždengiama taip (prisegant, užlenkiant, priklijuojant ar kita), kad toks uždengimas negadintų byloje esančių dokumentų ir prireikus šiuos uždengimus būtų galima pašalinti nepadarant žalos bylos medžiagai, bet susipažįstantis su bylos medžiaga asmuo negalėtų netyčia, neatsargiai atidengti vietų, su kuriomis susipažinimas ribojamas. Kai nėra galimybės uždengti medžiagos, su kuria susipažinimas ribojamas, kaip nurodyta šiame punkte, išnagrinėtos bylos medžiagos dalys, su kuriomis susipažinimas yra ribojamas, gali būti neteikiamos asmeniui susipažinti. 
21. Bylos susipažinti išduodamos nemokamai.

III SKYRIUS
SUSIPAŽINIMO SU BYLŲ MEDŽIAGA TVARKA

22. Asmuo, atvykęs į Susipažinimo su bylomis kabinetą susipažinti su bylos medžiaga Teismo darbuotojui turi pateikti asmens tapatybę patvirtinantį dokumentą ir (ar) kitą dokumentą, įrodantį jo teisę susipažinti su bylos medžiaga. Kai kreipiasi asmens atstovas, šis turi pateikti ir atstovavimą patvirtinantį dokumentą (atstovavimo sutartį ar kt.), jei tokio dokumento byloje nėra. Asmeniui nepateikus nurodytų dokumentų bylos medžiaga susipažinti neteikiama. Kilus abejonių dėl asmens teisės susipažinti su nagrinėjamos bylos medžiaga sprendimą priima bylą nagrinėjantis teisėjas. Teisėjo teisėto nebuvimo darbe atvejais sprendimą priima teismo pirmininko pavaduotojas, jam nesant – teismo pirmininkas. 
23. Jei asmuo yra suimtas arba atlieka bausmę įkalinimo įstaigoje, su bylos medžiaga susipažįsta Susipažinimo su bylomis kabinete prižiūrint konvojaus pareigūnui (-ams). 
24. Dokumentų valdymo ir informacijos biuro specialistas, dirbantis Susipažinimo su bylomis kabinete, prieš išduodamas bylos medžiagą asmeniui susipažinti privalo įsitikinti, kad asmuo yra susipažinęs su Aprašu ir jame keliamais reikalavimais susipažįstant su bylos medžiaga. Su Aprašu nesusipažinusiam asmeniui išaiškinami susipažinimui su bylos medžiaga keliami reikalavimai (Aprašo 29 ir 48 punktai).
25. Dokumentų valdymo ir informacijos biuro specialistai, dirbantys Susipažinimo su bylomis kabinete, reikiamus įrašus pagal Aprašą atlieka:
25.1. Susipažinimo su civilinėmis bylomis registracijos žurnale (Aprašo 5 priedas);
25.2. Susipažinimo su baudžiamosiomis bylomis registracijos žurnale (Aprašo 6 priedas);
25.3. Susipažinimo su administracinių nusižengimų bylomis registracijos žurnale (Aprašo 7 priedas);
25.4. Advokatų, teikiančių antrinę teisinę pagalbą, susipažinimo su bylomis registracijos žurnale (Aprašo 8 priedas). 
26. Išduodant bylos medžiagą susipažinti Aprašo 25 punkte nurodytame atitinkamame žurnale pažymimas bylos numeris, apimtis (bylos tomų ir lapų skaičius), išdavimo data ir laikas.
27. Asmuo, gavęs bylos medžiagą susipažinti, pasirašo Aprašo 25 punkte nurodytame atitinkamame žurnale.
28. Asmenys su bylų medžiaga susipažįsta dalyvaujant Dokumentų valdymo ir informacijos biuro specialistui (-ams), dirbančiam (-iems) Susipažinimo su bylomis kabinete.
29. Susipažįstantis su bylos medžiaga asmuo privalo su jam pateikta susipažinti byla elgtis rūpestingai ir atsargiai. Susipažįstančiam su bylos medžiaga asmeniui draudžiama: 
29.1. išsinešti bylą iš susipažinti su byla skirtos patalpos;
29.2. perduoti bylos medžiagą susipažinti kitiems asmenims; 
29.3. susipažinti su uždengta bylos medžiagos dalimi, su kuria susipažinimas ribojamas; 
29.4. lankstyti lapus, rašyti pastabas, braukyti, plėšyti ar kitaip gadinti bylos medžiagą;
29.5. kopijuoti bylos medžiagą negavus Teismo leidimo.
30. Jei nustatoma, kad su bylos medžiaga susipažįstantis asmuo pažeidė šio Aprašo reikalavimus, surašomas aktas (Aprašo 3 priedas), kurį pasirašo Dokumentų valdymo ir informacijos biuro specialistas, dirbantis Susipažinimo su bylomis kabinete, ir susipažįstantis su bylos medžiaga asmuo. Jeigu asmuo atsisako pasirašyti, tai nurodoma akte. Aktas registruojamas LITEKOII sistemoje konkrečios bylos kortelėje, o nesant tokios galimybės – LITEKOII Neprocesinių dokumentų skiltyje. Apie šią situaciją pranešama bylą nagrinėjančiam / išnagrinėjusiam teisėjui, teismo pirmininko pavaduotojui ir (ar) teismo pirmininkui.
31. Baigęs skaityti bylos medžiagą, susipažįstantis su bylos medžiaga asmuo grąžina ją Dokumentų valdymo ir informacijos biuro specialistui, dirbančiam Susipažinimo su bylomis kabinete, kuris patikrina grąžintą bylos medžiagą ir apie jos grąžinimą pažymi Aprašo 25 punkte nurodytame atitinkamame žurnale, nurodydamas grąžinimo laiką.
32. Su neišnagrinėtos elektronine forma tvarkomos bylos medžiaga proceso dalyviai gali susipažinti prisijungę prie elektronine forma tvarkomos bylos per LITEKO VEP posistemį. Proceso dalyviai prie LITEKO VEP posistemio paskyros gali prisijungti Lietuvos teismų elektroninių paslaugų portale adresu www.e.teismas.lt Lietuvos Respublikos teismų viešųjų elektroninių paslaugų teikimo taisyklių, patvirtintų Nacionalinės teismų administracijos 2015 m. rugsėjo 17 d. įsakymu Nr. 6P‑141‑(1.1), nustatyta tvarka.
33. Proceso dalyviai, neturintys galimybės prisijungti prie LITEKO VEP posistemio, ir byloje nedalyvavę asmenys su elektronine forma tvarkoma bylos medžiaga susipažįsta Susipažinimo su bylomis kabinete tam skirtu kompiuteriu. Dokumentų valdymo ir informacijos biuro specialistas, dirbantis Susipažinimo su bylomis kabinete, bylos medžiagą ir (ar) garso įrašus įrašo į specialiai kompiuteryje sukurtą aplanką. Asmuo yra apmokomas naudotis technine ir programine įranga. Asmeniui susipažinus su elektronine forma tvarkoma bylos medžiaga, Dokumentų valdymo ir informacijos biuro specialistas, dirbantis Susipažinimo su bylomis kabinete, pašalina specialiame kompiuterio aplanke esančius elektronine forma tvarkomos bylos duomenis. 

IV SKYRIUS
BYLOS MEDŽIAGOS KOPIJŲ PARUOŠIMO IR JŲ IŠDAVIMO TVARKA

34. Asmenys, pageidaujantys gauti bylos medžiagos kopijas, Teismui turi pateikti nustatytos formos (Aprašo 2 priedas) ar laisvos formos prašymą, atitinkantį nustatytos formos prašymo turinį. Prašyme nurodomas asmens, pageidaujančio gauti bylos medžiagos kopijas, vardas ir pavardė, asmens kodas, gyvenamosios vietos adresas, telefono numeris, el. pašto adresas, procesinė padėtis (jeigu prašymą pateikia proceso dalyvis), kopijų darymo tikslas (jeigu prašymą teikia ne proceso dalyvis), kokios bylos medžiagos kopijų pageidaujama gauti, ar kopijas pageidaujama daryti Teismo ar savo įranga, kopijų gavimo būdas. Prašymas gali būti pateikiamas tiesiogiai Susipažinimo su bylomis kabinete (tuo atveju, kai asmuo susipažįsta su bylos medžiaga), Dokumentų valdymo ir informacijos biure (tuo atveju, kai asmuo prašo tik bylos medžiagos kopijos) arba siunčiamas Aprašo 10.2–10.5 papunkčiuose nurodytais būdais. Kartu su prašymu asmuo turi pateikti asmens tapatybę patvirtinantį dokumentą jį aptarnaujančiam Teismo darbuotojui, kai prašymas teikiamas tiesiogiai Teisme, o jeigu prašymas siunčiamas paštu ar elektroninių ryšių priemonėmis, turi būti pateikiama ir teisės aktų nustatyta tvarka patvirtinta asmens tapatybę patvirtinančio dokumento kopija, išskyrus atvejus, kai prašymas pasirašytas kvalifikuotu elektroniniu parašu. Kai prašymą teikia asmens atstovas, prie prašymo turi būti pridėtas atstovavimą patvirtinantis dokumentas (įgaliojimas, atstovavimo sutartis ar kt.). 
35. Gauti prašymai dėl bylos kopijų darymo registruojami LITEKOII sistemoje konkrečios bylos kortelėje, o nesant tokios galimybės – LITEKOII Neprocesinių dokumentų skiltyje, ir perduodami asmenims, turintiems teisę išduoti leidimą padaryti kopijas:
35.1. Neišnagrinėtos bylos medžiagos kopijos daromos leidus bylą nagrinėjančiam teisėjui. Bylą nagrinėjančio teisėjo teisėto nebuvimo darbe atvejais leidimą išduoda teismo pirmininko pavaduotojas, jam nesant – teismo pirmininkas.
35.2. Išnagrinėtos bylos medžiagos kopijos daromos leidus bylą išnagrinėjusiam teisėjui. Bylą išnagrinėjusio teisėjo teisėto nebuvimo darbe atvejais, taip pat tais atvejais, kai bylą išnagrinėjęs teisėjas nebedirba Teisme, leidimą išduoda teismo pirmininko pavaduotojas, jam nesant – teismo pirmininkas. Bylos medžiagos, kuri yra priduota į Archyvą, kopijos daromos leidus teismo pirmininko pavaduotojui, jam nesant – teismo pirmininkui.
36. Prašymas dėl bylos medžiagos kopijų darymo išnagrinėjamas per 2 darbo dienas nuo prašymo gavimo Teisme dienos. Apie leidimą arba atsisakymą leisti daryti bylos medžiagos kopijas pažymima rezoliucijoje ant asmens prašymo. Jeigu prašymas leisti padaryti bylos medžiagos kopijas atmetamas ar tenkinamas iš dalies, rezoliucijoje nurodomos priežastys, dėl kurių tam tikros bylos medžiagos kopijų neleidžiama daryti. Prašymą pateikęs asmuo ne vėliau kaip per 3 darbo dienas nuo prašymo išnagrinėjimo informuojamas raštu apie atsisakymą leisti daryti bylos medžiagos kopijas, nurodant atsisakymo priežastis. Tenkinus prašymą dėl bylos kopijų darymo sava įranga asmuo apie tai informuojamas telefonu (jei šie duomenys nurodyti prašyme), nesant tokios galimybės asmuo informuojamas raštu. Šiame punkte numatytais atvejais už prašymą pateikusio asmens informavimą atsakingas gauti leidimą (rezoliuciją) organizuojantis asmuo, numatytas Aprašo 37 punkte. 
37.  Gauti leidimą (rezoliuciją) daryti bylos kopijas organizuoja:
37.1. teismo posėdžių sekretorius / Raštinės tarnautojas-sekretorius / Raštinės sekretorius – kai byla yra teisėjo žinioje;
37.2. Civilinių bylų biuro / Baudžiamųjų ir administracinių nusižengimų bylų biuro darbuotojai – kai byla yra biuro žinioje;
37.3. Archyvo darbuotojai – kai byla perduota į Archyvą;
37.4. Dokumentų valdymo ir informacijos biuro Susipažinimo su bylomis kabineto darbuotojai – kai asmuo susipažįsta su civiline, baudžiamąja ar administracinio nusižengimo byla ir prašo gauti šios bylos medžiagos kopijas.
38. Bylos medžiagos kopijas ruošia:
38.1. teismo posėdžių sekretorius / Raštinės tarnautojas-sekretorius / Raštinės sekretorius – kai byla yra teisėjo žinioje ir nepriduota į Civilinių bylų ar Baudžiamųjų ir administracinių nusižengimų bylų biurą;
38.2. teismo posėdžių sekretorius / Raštinės tarnautojas-sekretorius / Raštinės sekretorius – kai archyvinė byla perduota teisėjui ir nėra grąžinta atgal į Archyvą;
38.3. Civilinių bylų ar Baudžiamųjų ir administracinių nusižengimų bylų biuro darbuotojai – kai išnagrinėta byla priduota į atitinkamą biurą;
38.4. Archyvo darbuotojai – kai byla perduota į Archyvą ir yra Archyvo žinioje;
38.5. Dokumentų valdymo ir informacijos biuro specialistai, dirbantys Susipažinimo su bylomis kabinete – kai asmuo susipažįsta su civiline, baudžiamąja ar administracinio nusižengimo byla ir prašo paruošti šios bylos medžiagos kopijas.
38.6. Aprašo 38.1 ir 38.2 papunkčiuose numatytais atvejais teisėjas, atsižvelgdamas į reikalingų padaryti kopijų apimtį, teismo posėdžių sekretoriaus / Raštinės tarnautojo-sekretoriaus / Raštinės sekretoriaus užimtumą ir kitas aplinkybes, gali pavesti bylos kopijas parengti atitinkamai Civilinių bylų biuro, Baudžiamųjų ir administracinių nusižengimų bylų biuro ar Archyvo darbuotojams. Toks pavedimas įforminamas teisėjo rezoliucija ant gauto asmens prašymo.
39. Tenkinus prašymą dėl bylos medžiagos kopijų darymo atsakingas Teismo darbuotojas asmeniui pateikia užpildytą mokėjimo už bylos medžiagos kopijas lapą (Aprašo 4 priedas). Bylų medžiagos kopijos pradedamos rengti ir išduodamos tik po to, kai sumokama už jų parengimą ir pateikiamas mokėjimą patvirtinantis dokumentas. Už bylų medžiagos kopijų parengimą apmokama Lietuvos Respublikos Vyriausybės nustatyta tvarka: 
39.1. Teisme esančių administracinių nusižengimų, baudžiamųjų ir civilinių bylų medžiagos kopijų įkainiai:
39.1.1.  už vieno A5 formato puslapio kopiją – 0,21 euro;
39.1.2.  už vieno A4 formato puslapio kopiją – 0,21 euro;
39.1.3.  už vieno A3 formato puslapio kopiją – 0,42 euro;
39.1.4.  už vieno nuskaityto A4 formato puslapio kopiją, įrašytą į kompiuterinę laikmeną, – 0,20 euro ir kompiuterinės laikmenos kaina, kuri nustatoma pagal kompiuterinių laikmenų įsigijimo dokumentus;
39.1.5.  už vieno nuskaityto A4 formato puslapio kopiją, perduotą elektroniniu paštu, – 0,20 euro.
39.2. Archyve esančių administracinių nusižengimų, baudžiamųjų ir civilinių bylų medžiagos kopijų įkainiai:
39.2.1.  už vieno A5 formato puslapio kopiją – 0,26 euro;
39.2.2.  už vieno A4 formato puslapio kopiją – 0,26 euro;
39.2.3.  už vieno A3 formato puslapio kopiją – 0,52 euro;
39.2.4.  už vieno nuskaityto A4 formato puslapio kopiją, įrašytą į kompiuterinę laikmeną, – 0,25 euro ir kompiuterinės laikmenos kaina, kuri nustatoma pagal kompiuterinių laikmenų įsigijimo dokumentus;
39.2.5.  už vieno nuskaityto A4 formato puslapio kopiją, perduotą elektroniniu paštu, – 0,25 euro.
39.3. Garso įrašų kopijos parengimo išlaidos lygios atitinkamos laikmenos kainai, kuri nustatoma pagal laikmenos įsigijimo dokumentus. 
39.4. Bylos medžiagos kopijas darant sava įranga (kopijuojant, fotografuojant ir panašiai) mokestis už bylos medžiagos kopijų darymą nemokamas. 
39.5. Elektroninio dokumento (įskaitant elektroninę bylą) kopijos parengimo išlaidos lygios atitinkamos laikmenos kainai, kuri nustatoma pagal laikmenos įsigijimo dokumentus. 
40. Mokestis už procesinių dokumentų kopijas, kurių išdavimas proceso dalyviui yra numatytas įstatyme, nėra taikomas. Už pakartotinai išduodamas procesinių dokumentų kopijas, kurios jau buvo įteiktos proceso dalyviui, mokama šio Aprašo nustatyta tvarka.
41. Valstybės institucijų tarnautojams ir pareigūnams dėl jų tarnybinių funkcijų atlikimo išduodant bylos medžiagos kopijas mokestis nėra taikomas.
42. Bylos medžiagos kopijos įrašomos į Teismo įgytą vienkartinio įrašymo laikmeną – kompaktinį diską (toliau – CD) arba USB atminties laikmeną (toliau – USB). Siekiant užtikrinti teismo tvarkomų dokumentų ir informacinių sistemų saugumą, bylos medžiagos kopijų įrašymas į besikreipiančių asmenų asmenines išorines duomenų laikmenas ir kitus asmeninius įrenginius, prisijungiant prie teismo informacinių sistemų, yra draudžiamas.
43. Bylos medžiagos kopijos turi būti padarytos per įmanomai trumpiausią laiką, įvertinant bylos medžiagos kiekį, prašymų apimtį ir kitas aplinkybes. Apie paruoštas atsiimti bylos medžiagos kopijas asmuo informuojamas telefonu arba raštu.
44. Teismo darbuotojų paruoštos kopijos išduodamos Dokumentų valdymo ir informacijos biure. Kai kopijas paruošia Dokumentų valdymo ir informacijos biuro specialistai, dirbantys Susipažinimo su bylomis kabinete, jos gali būti išduodamos Dokumentų valdymo ir informacijos biuro Susipažinimo su bylomis kabinete. Asmens prašymu (prašyme pažymėjus bylos medžiagos kopijų gavimo būdą) bylos medžiagos kopijos gali būti išsiųstos registruotu paštu, apmokėjus siuntimo išlaidas pagal Teisme nustatytus siuntimo įkainius, arba elektroniniu paštu, bylos medžiagos kopijas apsaugojus slaptažodžiu. 
45. Apie bylos medžiagos kopijų išsiuntimą / įteikimą asmeniškai pažymima LITEKOII konkrečios bylos kortelėje, o nesant tokios galimybės – LITEKOII Neprocesinių dokumentų skiltyje.
46. Kai asmuo kopijas daro sava įranga, Dokumentų valdymo ir informacijos biuro specialistas, dirbantis Susipažinimo su bylomis kabinete, turi stebėti, kad šiuo būdu būtų kopijuojama tik ta bylos medžiaga, dėl kurios kopijų darymo išduotas leidimas.
47. Bylos medžiagos kopijos paprastai išduodamos nepatvirtintos. Asmens pageidavimu bylos medžiagos kopijos tvirtinamos Teisme nustatyta tvarka. 

V SKYRIUS
BAIGIAMOSIOS NUOSTATOS

48. Asmenys susipažindami su bylų medžiaga (susipažinę su ja) ir gavę bylos medžiagos kopijas privalo laikytis teisės aktų, kuriais reglamentuojamas asmens duomenų tvarkymas ir apsauga, reikalavimų.
49. Asmenims, pažeidusiems Aprašo reikalavimus, taikoma Lietuvos Respublikos įstatymų nustatyta atsakomybė.
50. Raštinės vedėjas privalo užtikrinti, kad būtų laikomasi Aprašo nuostatų.
 
	









Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
1 priedas


________________________________________________________________________________
(asmens vardas, pavardė, asmens kodas)

________________________________________________________________________________
gyvenamosios vietos adresas, telefono numeris, el. pašto adresas)



Vilniaus miesto apylinkės teismui


PRAŠYMAS LEISTI SUSIPAŽINTI SU IŠNAGRINĖTOS BYLOS MEDŽIAGA

__________________
(data)

Prašau leisti susipažinti su Vilniaus miesto apylinkės teisme išnagrinėtos bylos Nr. _______________________________________________________________________ medžiaga.

Susipažinimo tikslas _______________________________________________________________
________________________________________________________________________________________________________________________________________________________________

Pageidaujama susipažinimo su byla data ir laikas ________________________________________


	_____________________
(parašas)
	_______________________________________
(vardas, pavardė)



Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašu susipažinau. Susipažindamas (-a) su išnagrinėtos bylos medžiaga ir susipažinęs (-usi) su ja įsipareigoju laikytis Lietuvos Respublikos asmens duomenų teisinės apsaugos įstatymo nuostatų ir gerbti asmenų teisę į privatų gyvenimą.

________________
(parašas)
________________
(data)









Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
2 priedas

________________________________________________________________________________
(asmens vardas, pavardė, asmens kodas)
________________________________________________________________________________
(gyvenamosios vietos adresas, telefono numeris, el. pašto adresas)
________________________________________________________________________________
(procesinė padėtis, jeigu prašymą pateikia proceso dalyvis)


Vilniaus miesto apylinkės teismui


PRAŠYMAS LEISTI DARYTI BYLOS MEDŽIAGOS KOPIJAS

__________________
(data)

Prašau leisti daryti Vilniaus miesto apylinkės teismo bylos medžiagos kopijas: ________________________________________________________________________________
(nurodyti bylos Nr., dokumentų pavadinimus, bylos tomus, bylos lapus)
________________________________________________________________________________
(jeigu prašoma garso įrašo, nurodyti teismo posėdžio datą) ________________________________________________________________________________________________________________________________________________________________________________________________________________________________________________________________________________________________________________________________

Kopijų darymo tikslas (jeigu prašymą teikia ne proceso dalyvis)______________________________
________________________________________________________________________________________________________________________________________________________________

Bylos medžiagos kopijos bus daromos Teismo įranga / sava įranga (tinkamą variantą pabraukite).

Bylos medžiagos kopijas pageidauju gauti (tinkamą variantą pabraukite): 
· asmeniškai Teisme popieriniu formatu / įrašytas į kompiuterinę laikmeną (CD / USB);
· registruotu paštu popieriniu formatu / įrašytas į kompiuterinę laikmeną (CD / USB); 
· elektroniniu paštu.

	_____________________
(parašas)
	_______________________________________
(vardas, pavardė)




Bylos medžiagos kopijas gavau asmeniškai Teisme:

________________________________________________________________________________ 
(data, vardas, pavardė, parašas)

Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
3 priedas


________________________________________________________________________________
(asmens vardas, pavardė, pareigos)


AKTAS 
DĖL SUSIPAŽINIMO SU BYLOS MEDŽIAGA TVARKOS PAŽEIDIMO

_________________
(data)

Pažymiu, kad ____________________________________________ pažeidė susipažinimo su bylos 
		        (vardas pavardė)
Nr. _____________________________ medžiaga tvarką. Nustatyta, kad _____________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________



_______________________		 ____________________________________
	(parašas)	(vardas, pavardė)	


_______________________		 ____________________________________
	(parašas)	(vardas, pavardė)	


________________________________________________________________________________
(žyma apie atsisakymą pasirašyti aktą)
Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
4 priedas


MOKĖJIMO UŽ BYLOS MEDŽIAGOS KOPIJAS LAPAS

________________________
(data)

_____________________________________________________________
(vardas, pavardė)

Bylos Nr. __________________________________________

	
	Vieno puslapio kopijos parengimo kaina (Eur)
	Puslapių skaičius (vnt.)
	Suma (Eur)

	A5
	
	
	

	A4
	
	
	

	A3
	
	
	

	Viena nuskaityta A4 formato puslapio kopija, įrašyta į kompiuterinę laikmeną
	
	
	

	Viena nuskaityta A4 formato puslapio kopija, perduota elektroniniu paštu
	
	
	

	Kompiuterinė laikmena
	pagal laikmenos įsigijimo dokumentus
	
	

	Siuntimas registruotu paštu
	
	
	

	Iš viso
	
	
	




Apskaičiuota suma gali būti sumokama banko kortele Vilniaus miesto apylinkės teisme (Dokumentų valdymo ir informacijos biure) arba pervedama į Vilniaus miesto apylinkės teismo banko sąskaitą.

Gavėjo pavadinimas: Vilniaus miesto apylinkės teismas, juridinio asmens kodas 302942160
Gavėjo sąskaita: LT 79730 0010 1611 77811, AB „Swedbank“, banko kodas 73000
Mokėjimo paskirtis: Už kopijas, bylos Nr. (nurodyti bylos numerį)






________________________________________________________________________________


6

(užpildžiusio darbuotojo pareigos, vardas, pavardė, parašas)
Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
5 priedas

SUSIPAŽINIMO SU CIVILINĖMIS BYLOMIS REGISTRACIJOS ŽURNALAS

	Eil. Nr.
	Data
	Bylą gavusio asmens vardas, pavardė 
	
Išduodamos susipažinti bylos apimtis

	Byla išduota susipažinti
	Byla grąžinta susipažinus
	Pastabos

	
	
	
	Bylos numeris, tomo numeris
	Bylos (tomo) lapai
	Bylos išdavimo data, val. min.
	Gavusio susipažinimui bylą asmens parašas
	Bylą išdavusio teismo darbuotojo parašas
	Bylos grąžinimo val. min.
	Bylą priėmusio teismo darbuotojo parašas
	

	1
	2
	3
	4
	5
	6
	7
	8
	9
	10
	11

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	










Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
6 priedas

SUSIPAŽINIMO SU BAUDŽIAMOSIOMIS BYLOMIS REGISTRACIJOS ŽURNALAS

	Eil. Nr.
	Data
	Bylą gavusio asmens vardas, pavardė 
	
Išduodamos susipažinti bylos apimtis

	Byla išduota susipažinti
	Byla grąžinta susipažinus
	Pastabos

	
	
	
	Bylos numeris, tomo numeris
	Bylos (tomo) lapai
	Bylos išdavimo data, val. min.
	Gavusio susipažinimui bylą asmens parašas
	Bylą išdavusio teismo darbuotojo parašas
	Bylos grąžinimo val. min.
	Bylą priėmusio teismo darbuotojo parašas
	

	1
	2
	3
	4
	5
	6
	7
	8
	9
	10
	11

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	










Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
7 priedas

SUSIPAŽINIMO SU ADMINISTRACINIŲ NUSIŽENGIMŲ BYLOMIS REGISTRACIJOS ŽURNALAS

	Eil. Nr.
	Data
	Bylą gavusio asmens vardas, pavardė 
	
Išduodamos susipažinti bylos apimtis

	Byla išduota susipažinti
	Byla grąžinta susipažinus
	Pastabos

	
	
	
	Bylos numeris, tomo numeris
	Bylos (tomo) lapai
	Bylos išdavimo data, val. min.
	Gavusio susipažinimui bylą asmens parašas
	Bylą išdavusio teismo darbuotojo parašas
	Bylos grąžinimo val. min.
	Bylą priėmusio teismo darbuotojo parašas
	

	1
	2
	3
	4
	5
	6
	7
	8
	9
	10
	11

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	







	


Susipažinimo su baudžiamųjų, civilinių ir administracinių nusižengimų bylų medžiaga bei kopijų darymo tvarkos aprašo 
8 priedas

ADVOKATŲ, TEIKIANČIŲ ANTRINĘ TEISINĘ PAGALBĄ, SUSIPAŽINIMO SU BYLOMIS REGISTRACIJOS ŽURNALAS

	Eil. Nr.
	Data
	Bylą gavusio asmens vardas, pavardė 
	
Išduodamos susipažinti bylos apimtis

	Byla išduota susipažinti
	Byla grąžinta susipažinus
	Pastabos

	
	
	
	Bylos numeris, tomo numeris
	Bylos (tomo) lapai
	Bylos išdavimo data, val. min.
	Gavusio susipažinimui bylą asmens parašas
	Bylą išdavusio teismo darbuotojo parašas
	Bylos grąžinimo val. min.
	Bylą priėmusio teismo darbuotojo parašas
	

	1
	2
	3
	4
	5
	6
	7
	8
	9
	10
	11

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	

	


	
	
	
	
	
	
	
	
	
	



